江东，是一个地理概念，但不过唐朝以后就用的弗多哉。又称江左，字面浪是指长江以东地区。长江勒九江往南京搿段水道是西南往东北走个，以前中原进入吴地个主要渡口就勒搿搭，中原人侪勒搿搭东渡进入吴地，就拿大江以东个地区称为“江东”。三国两晋开始江东以文化繁荣、经济发达著称，到唐以后江东个讲法就逐渐畀江南取代哉。宋朝个辰光江南东路简称江东，首府勒江宁府（今朝南京市）。